CELEX: 32016D0563
Language: hu
Date: 2016-03-15 00:00:00
Title: A Politikai és Biztonsági Bizottság (KKBP) 2016/563 határozata (2016. március 15.) Törökországnak az Európai Unió ukrajnai polgári biztonsági ágazati reformra vonatkozó tanácsadó missziójához (EUAM Ukrajna) való hozzájárulása elfogadásáról (EUAM Ukrajna/2/2016)

12.4.2016   
            
            
               HU
            
            
               Az Európai Unió Hivatalos Lapja
            
            
               L 96/37
            
         A POLITIKAI ÉS BIZTONSÁGI BIZOTTSÁG (KKBP) 2016/563 HATÁROZATA
   (2016. március 15.)
   Törökországnak az Európai Unió ukrajnai polgári biztonsági ágazati reformra vonatkozó tanácsadó missziójához (EUAM Ukrajna) való hozzájárulása elfogadásáról (EUAM Ukrajna/2/2016)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió ukrajnai polgári biztonsági ágazati reformra vonatkozó tanácsadó missziójáról (EUAM Ukraine [helyesen: EUAM Ukrajna]) szóló, 2014. július 22-i 2014/486/KKBP tanácsi határozatra (1),
   mivel:
   
               (1)
            
            
               A 2014/486/KKBP határozat 10. cikkének (3) bekezdése alapján a Tanács felhatalmazta a Politikai és Biztonsági Bizottságot (PBB), hogy hozza meg a megfelelő határozatokat a harmadik államok által az EUAM Ukrajna misszió részére javasolt hozzájárulások elfogadásáról.
            
         
               (2)
            
            
               A polgári műveleti parancsnok azt ajánlotta a PBB-nek, hogy fogadja el az EUAM Ukrajna misszióhoz Törökország által felajánlott hozzájárulást, és ítélje azt jelentősnek.
            
         
               (3)
            
            
               Törökországot mentesíteni kell az EUAM Ukrajna költségvetéséhez történő pénzügyi hozzájárulás alól,
            
         ELFOGADTA EZT A HATÁROZATOT:
   1. cikk
   Harmadik államok hozzájárulásai
   (1)   A PBB elfogadja és jelentősnek ítéli Törökország hozzájárulását az EUAM Ukrajna misszióhoz.
   (2)   Törökország mentesül az EUAM Ukrajna költségvetéséhez történő pénzügyi hozzájárulás alól.
   2. cikk
   Hatálybalépés
   Ez a határozat az elfogadásának napján lép hatályba.
   Ezt a határozatot 2015. november 3-tól kell alkalmazni.
   
      Kelt Brüsszelben, 2016. március 15-én.
      
         
            a Politikai és Biztonsági Bizottság részéről
         
         
            az elnök
         
         W. STEVENS
      
   
   
      (1)  HL L 217., 2014.7.23., 42. o.